জানাগেছে, উপজেলার বাগজানা ইউনিয়নের রামভদ্রপুর মৌজার জে,এল-১, খতিয়ান-১১০০ নং দাগে ১২ শতাংশ জলাশয়টি সরকারি খাস খতিয়ান ভুক্ত। এলাকার কৃষকরা যুগযুগ ধরে ওই জলাশয়ের পানি সেচ দিয়ে কৃষি কাজ করতো ও পাট জাগ দিত। জনস্বার্থে ব্যবহৃত একমাত্র জলাশয়টি বাগজানা ইউপি সদস্য আতাউর রহমান দখল করে নেন। জলাশয়টি ঘিরে মাছ চাষ শুরু করেন। স্থানীয় কৃষকরা এবার পাট জাগ দিতে গেলে আতাউর রহমান বাধা দেয়। পাট জাগ দেওয়ার কারণে মাছ মারা গেলে তিনি কৃষকদের বিরুদ্ধে মামলায় ফাঁসানোর হুমকি প্রদান করেন। ফলে কৃষকরা চলতি মৌসুমে পাট জাগ দেওয়া নিয়ে দুঃশ্চিন্তায় পড়েছে। ইউপি সদস্য আতাউর রহমান বলেন, তিনি ওই খাস জলাশয়টি সরকারের কাছ থেকে দলিল করে নিয়েছেন। উপজেলা নির্বাহী কর্মকর্তা রাজিবুল আলম বলেন, অভিযোগ পত্রটি ভ‚মি অফিসে পাঠানো হয়েছে। ভ‚মি অফিস থেকে প্রতিবেদন পেলে প্রয়োজনীয় ব্যবস্থা নেওয়া হবে।